Το ***Torso*** (ιταλικά: ***Il corpi presentano tracce di violenza carnale***, που σημαίνει 'Τα κορμιά φέρουν ίχνη σαρκικής βίας') είναι μια ιταλική τζάλο ταινία σε σκηνοθεσία του Σέρτζιο Μαρτίνο. Η ταινία κυκλοφόρησε το 1973.

Υπόθεση
-------

Στην Περούτζα, οι φόνοι μερικών φοιτητών οδηγούν στο κυνήγι ενός μασκοφόρου δολοφόνου με ψυχοσεξουαλική διαταραχή, ο οποίος χρησιμοποιεί κοκκινόμαυρα φουλάρια για να πνίγει τα θηλυκά θύματά του, προτού ακρωτηριάσει τα πτώματά τους. Όταν μια πλούσια φοιτήτρια ονόματι Ντάνι θυμάται αμυδρά ότι έχει δει κάποιον να φοράει τέτοιο φουλάρι, μπαίνει στο στόχαστρο του μυστήριου δολοφόνου και, έπειτα από προτροπή του θείου της, προσκαλεί τρεις από τις φίλες της (δύο εκ των οποίων είναι λεσβίες) να μείνουν μαζί της στην απομακρυσμένη βίλα της οικογενείας της στο Ταλιακότσο.

Ωστόσο, η απομονωμένη βίλα στην άκρη του γκρεμού μόνο προστασία δεν παρέχει από τον δολοφόνο, ο οποίος εντωμεταξύ δολοφονεί τον πλασιέ από τον οποίον αγοράζει τα φουλάρια του, διότι τον εκβιάζει. Ένας ηδονοβλεψίας και έπειτα ανίκανος στόκερ της Ντάνι (ο οποίος φοράει κοκκινόμαυρο φουλάρι, παρόμοιο με του δολοφόνου) πηγαίνει στη βίλα, μόνο που δολοφονείται εν ψυχρώ. Ένα από τα κορίτσια, η Τζέιν, στραμπουλάει τον αστράγαλό της και ο τοπικός γιατρός της δίνει ηρεμιστικά, με αποτέλεσμα η ίδια να κοιμάται όσο ο δολοφόνος εισβάλλει στη βίλα και σκοτώνει τις τρεις φίλες της. Η Τζέιν ξυπνά την επόμενη ημέρα, μόνο που γίνεται σιωπηλή μάρτυς κατά τη διάρκεια που ο αθέατος δολοφόνος ακρωτηριάζει τα πτώματα των φίλων της. Έχοντας ξεφορτωθεί τα πτώματα, ο δολοφόνος κλειδώνει τη βίλα και αναχωρεί, χωρίς να ξέρει ότι έχει αφήσει παγιδευμένη μέσα την τραυματισμένη Τζέιν. Αργότερα, έχοντας συνειδητοποιήσει ότι η Τζέιν είναι ζωντανή μέσα στη βίλα, ο δολοφόνος επιστρέφει αθόρυβα και αποκαλύπτεται σε εκείνη.

Ο δολοφόνος είναι ο Φραντς, ένας λέκτορας ιστορίας της τέχνης, με τον οποίον η Τζέιν είχε γίνει φίλη. Είναι ψυχοπαθής μισογύνης, αποτέλεσμα το οποίο προκλήθηκε από ένα παιδικό τραύμα, όταν ήταν μάρτυρας στη δολοφονική πτώση του αδελφού του από τον γκρεμό, στην προσπάθεια να πιάσει μια κούκλα για ένα κοριτσάκι. Ο Φραντς λέει στην Τζέιν ότι τα πρώτα δύο θύματά του (τα οποία αποκαλεί "βρωμιάρες σκύλες" και "κούκλες φτιαγμένες από αίμα και σάρκα") τον αποπλάνησαν και τον παρέσυραν σε ερωτικό τρίο και έπειτα τον εκβίαζαν. Συνέχισε τη δολοφονική του μανία, για να καλύψει τα ίχνη του. Όσο ο Φραντς προσπαθεί να σκοτώσει την Τζέιν, για να εξασφαλίσει ότι δεν θα τον πιάσουν, εμφανίζεται ο γιατρός, και έπειτα από μάχη, ο Φραντς σκοτώνεται από πτώση.

Ηθοποιοί και χαρακτήρες
-----------------------

* Σούζι Κένταλ ως Τζέιν
* Τίνα Ομόν ως Ντάνι (Ντανιέλα)
* Λικ Μερεντά ως Ρομπέρτο
* Τζον Ρίτσαρντσον ως Φράντς
* Ρομπέρτο Μπιζάκο ως Στέφανο Βάντσι
* Ερνέστο Κόλι ως Τζάνι Τομάσο, πωλητής στον δρόμο
* Άντζελα Κοβέλο ως Κάτια
* Κάρλα Μπρέιτ ως Ούρσουλα
* Κοντσίτα Αϊρόλντι ως Κάρολ Πίτερσον
* Πατρίτσια Αντιουτόρι ως Φλο (Φλόρενς) Χάινεκεν
* Λουτσιάνο Μπαρτόλι ως Πίτερ
* Τζάνι Γκρέκο ως Τζορτζ
* Λουτσιάνο Ντε Αμπρόζις ως επιθεωρητής Μαρτίνο
* Κάρλο Αλιγκέρο ως θείος Νίνο

Παραπομπές
----------

1. ↑  www.imdb.com/title/tt0069920/. Ανακτήθηκε στις 19  Απριλίου 2016.
2. 1 2 3 4 5 6 7 8  www.ofdb.de/film/6541,Torso. Ανακτήθηκε στις 19  Απριλίου 2016.
3. 1 2 3 4  «I corpi presentano tracce di violenza carnale (1972)». *Archviodelcinemaitaliano.it* (στα Italian). Αρχειοθετήθηκε από το πρωτότυπο στις 27 Ιανουαρίου 2020. Ανακτήθηκε στις 31 Οκτωβρίου 2018. CS1 maint: Μη αναγνωρίσιμη γλώσσα (link)
4. 1 2  (Τσεχικά) *Česko-Slovenská filmová databáze*. 2001.
5. ↑

Εξωτερικοί σύνδεσμοι
--------------------

* *Torso*   στην IMDb
* *Torso* στο Rotten Tomatoes